1814 végén a miniszterelnök felkérte, hogy utazzon Kanadába és vegye át az Egyesült Államokkal vívott háború vezetését. Wellesley elfogadta az utasítást, de úgy vélte, hogy értelmetlen az észak-amerikai háborút tovább húzni, mert patthelyzet állt elő és és egyik fél sem követelhetett a másiktól területet. Végül párizsi nagykövetté nevezték ki, majd átvette Lord Castlereagh helyét a bécsi kongresszuson. A tárgyalások során azt az álláspontot képviselte, hogy ne büntessék túlságosan Franciaországot és hagyják meg az európai nagyhatalmak között. 1815. január 2-án Wellington megkapta a Fürdőrend nagykeresztjét.